
RAPORT

asupra proiectului de Lege pentru aprobarea Ordonanţei de urgenţă a Guvernului nr.39/2007 pentru completarea art.67 din Legea îmbunătăţirilor funciare nr.138/2004

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.39/2007 pentru completarea art.67 din Legea îmbunătăţirilor funciare nr.138/2004, transmis cu adresa nr.PL. x 502  din 27 iunie 2007 şi înregistrată sub nr.24/350/29.06.2007. 

La întocmirea raportului, Comisia a avut în vedere avizul favorabil al Consiliului Legislativi.
Ordonanţă de urgenţă are ca obiect de reglementare completarea art.67 din Legea îmbunătăţirilor funciare nr.138/2004, cu modificările şi completările ulterioare, cu două noi alineate, alin.(21) şi alin.(22), în sensul că pentru sezonul de irigaţii al anului 2007, termenul de acordare a subvenţiilor este 30 iunie, iar de aceste subvenţii beneficiază şi persoanele fizice şi juridice ale căror terenuri sunt amplasate în perimetrul amenajărilor de irigaţii care se pun în funcţiune în anul 2007 şi nu sunt cuprinse în teritoriul organizaţiilor din domeniul îmbunătăţirilor funciare. 
Proiectul de Lege pentru aprobarea Ordonanţei de urgenţă a Guvernului nr.39/2007 pentru completarea art.67 din Legea îmbunătăţirilor funciare nr.138/2004 face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în Ministerul Agriculturii şi Dezvoltării Rurale. 

La lucrările comisiei au fost prezenţi 26 de deputaţi, din totalul de 27 de membri ai comisiei.

Proiectul de lege a fost adoptat în unanimitate, în forma prezentată de Senat, în şedinţa din 5 septembrie 2007.

Proiectul de lege  a fost adoptat de Senat în şedinţa din 20 iunie 2007.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.
VICEPREŞEDINTE,



SECRETAR,


Adrian Emanuil SEMCU 

